Viborger Samler, 1848-09-07
Det Kongl. Danske Cancelli resolverede herefter under 30te November f. A. saaledes som den i Acten Pag. 3234 indførte forkortede Communication (uden Dato, udviser: "at der efter det af Secretair Koefoed og af Kammerherren Oplyste, i hvis Følge Klagen laborerer af væsentlige Usandheder, ikke findes Anledning til fra det Offentliges Side at foretage Noget i Anledning af deres indgivne Klage. Derimod vil der paa nærmere Andragende derom til Amtet blive at meddele Enhver af de nævnte "Personer Bevilling til fri Proces imod Secretair Koefoed. til at indtale deres formeentlige Ret imod ham."J Overeensstemmelse med Slutningen af denne Cancelli Resolution erholdt de Forurettede fri Proces til Sag mod Secretair Koefoed, hvilken jeg derhos blev beordret til at udføre som befalet Sagfører. J mit Deductions-Jndlæg (vide Acten Pag. 8) opfordrede jeg strax Jndstævnte Secretair Koefoed til at meddele os det for Cancelliet "Oplyste, hvilket jo havde været af den Beskaffenhed, at Collegiet paa Grund heraf (see ovenfor) ikke fandt Anledning til at foretage Noget fra det Offentliges Side, i det jeg derhos tillod mig den bemærkning, at det af Kammerherren og Secretairen Oplyste mueligt turde opløse sig i simple Paastande og Benægtelser, hvilke, naar de fremsættes fra Embedsmandens Side, ofte hos vort Bureaucrati, ved en mærkelig Misforstaaelse af Borgerens og Embedsmandens Forhold lige over for hinanden, ansees for virkelige Oplysninger. Det havde nu været at vente, at Secretair Koefoed vilde have meddeelt de Oplysninger om Sagens Beskaffenhed, som han maatte kunne tilveiebringe, overladende det derefter til Domstolene at afgjøre, hvilket retligt Ansvar der maatte kunne paalægges ham for det paaankede Misbrug af Embedsmyndigheden og hans lovstridige Forhold i det Hele. Men denne Forventning blev ikke fyldestgjort, thi, som Ministeriet vil erfare af de i Acten Pag. 3540 og 5157 indførte Jndlæg af 8de Marts og 10de Mai, har han for Tiden aldeles ikke villet indlade sig paa Sagens Realitet, altsaa heller ei paa at meddele nogensomhelst Oplysninger om Sagens Sammenhæng efter hans Paastand, hvorimod han ved forskjellige Formalitets-Jndsigelser har søgt at unddrage Domstolene Sagens Paakiendelse, og i hvert Fald for den ordinaire civile Ret. Han har saaledes paastaaet Sagen afviist: fordi hans Embedshandling maa betragtes som en Øvrigheds Handling, der er unddraget Domstolenes Paakiendelse; fordi en saadan Embedshandling, hvis den skulde betragtes som judiciel, maatte indankes til Overretten, og fordi Sagen i alt Fald, som angaaende Fornærmelser i Ord og Gierning, maatte høre under Politiretten, og ei den ordinaire Ret. Det Ugrundede i disse Jndsigelser har jeg søgt at vise i Jndlæg af 19de April og Protocollation af 24de Mai (Acten Pag. 4248 og Pag. 58), men ikke desto mindre blev den af Secretair Koefoed nedlagte Afviisnings=Paastand, grundet paa at Sagerne burde have været anlagte for Politiretten, tagen til Følge, og Enhver af Sagsøgerne tilsigtet at betale Koefoed i Kost og Tæring 5 Rbd. Saaledes staae disse Sager for Tiden. Naar de private Parter, de i høi Grad forurettede Parter, skulle forfølge Sagerne, da staae 2de Retsmidler aabne, enten at indanke de urigtige Afviisnings=Domme til Lands-Overretten efter Meddelelse af fri Proces, eller og at paastævne Sagerne for Politiretten. Ligesom der imod den sidste Procesform taler den vigtige Omstændighed, at Sagfører ei maa møde for Politiretten, og at disse uoplyste Parter ikke kunne være tjente med for Retten at mode ligeover for deres lovkyndige ContraPart, saaledes er der den Jndvending imod begge disse Procesformer, at Secretair Koefoed naturligviis vil vedblive, som han har begyndt, og følgelig fremdeles paastaae Afviisning af Sagerne af de 2de først anførte Grunde. Jeg maa derfor paa det indstændigste andrage paa, at der fra Ministeriets Side bliver truffen en retlig Foranstaltning paa saadan Maade, at det paaankede, af Secretair Koefoed udviste Embeds-Misbrug, bliver paa den hurtigst mulige Maade endelig i Realiteten taget under Paakiendelse af Domstolene, for at de haardt Forurettede kunne komme til deres Rets Nydelse, og den, som har gjort Uret, kan blive paalagt Ansvar efter Lovgivningen. Forat dette Resultat kan opnaaes, veed jeg intet andet Retsmiddel at foreslaae end at Ministeriet resolverer: at der nu bliver anlagt offentlig, formelig Justits=Sag imod Secretair, Koefoed. En saadan Resolution staaer heller ei i Strid, men harmonerer endog med den tidligere Resolution fra Cancelliet, thi denne var, som det udtrykkelig hedder, grundet paa, at det ifølge det af Secretair Koefoed Oplyste antoges, at den indgivne Klage laborerede af væsentlige Usandheder. Havde Collegiet altsaa maattet ansee Klagernes Fremstilling for overeensstemmende med Sandhed, vilde der allerede dengang være bleven anlagt offentlig Sag. Men nu mener jeg, at Sagen i det Hele - efterat det er retligt godtgjort, at Koefoed søger paa enhver muelig Maade at unddrage sig for Sagens retlige Oplysning, og at forhindre Paakiendelsen for Domstolene af hans Forhold, hvilket viser, hvor liden Tillid han har til sin Sags Retfærdighed, og hvor lidet Paalideligt det saakaldte Oplyste er – stiller sig saaledes, at Ministeriet retfærdig viis, nødvendigviis maa gaae ud fra, at Klagen er grundet paa Sandhed, hvilket jeg og for mit Vedkommende, efter Beskaffenheden af de omstændelige Forklaringer, som Klagerne i sin Tid for mig afgave, har al Grund til at antage. Har vort nye folkelige Ministerium underkastet sig Ansvarlighed for dets Embedshandlinger til Paakiendelse af Høiesteret, maa det og være Justitsministeriets Villie, at det Ansvar, som der kan paaligge en underordnet Embedsmand for et saa graverende Misbrug af Embedsmyndigheden som her, bliver til retlig Virkelighed ved Paakiendelse for Domstolene, uden at tomme Formalitets-Jndsigelser, der i høi Grad saare den naturlige Retsfølelse hos Borgerne, skulle kunne beskytte den Skyldige. Da nu hertil hører et Decret fra Justitsministeriet, at der fra det Offentliges Side anlægges Sag, maa jeg gjentagende paa det indstændigste herpaa andrage. – Viborg, den 5te Septbr. 1848.